CELEX: 62008CN0542
Language: lt
Date: 2008-12-04 00:00:00
Title: Byla C-542/08: 2008 m. gruodžio 4 d. Verwaltungsgerichtshofs (Austrija) pateiktas prašymas priimti prejudicinį sprendimą byloje Friedrich G. Barth prieš Bundesministerium für Wissenschaft und Forschung

18.4.2009   
            
            
               LT
            
            
               Europos Sąjungos oficialusis leidinys
            
            
               C 90/7
            
         2008 m. gruodžio 4 d. Verwaltungsgerichtshofs (Austrija) pateiktas prašymas priimti prejudicinį sprendimą byloje Friedrich G. Barth prieš Bundesministerium für Wissenschaft und Forschung
   (Byla C-542/08)
   2009/C 90/10
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Verwaltungsgerichtshof
   
   
      Šalys pagrindinėje byloje
   
   
      Ieškovas: Friedrich G. Barth
   
      Atsakovė: Bundesministerium für Wissenschaft und Forschung
   
   
      Prejudiciniai klausimai
   
   
               1.
            
            
               Ar nuostatos, įtvirtinančios trejų metų senaties terminą ieškiniui pareikšti tokiais atvejais, kaip antai nagrinėjamas šioje pagrindinėje byloje, kai atsižvelgiant į vidaus teisės aktus, prieštaraujančius Bendrijos teisei, dar prieš priimant 2003 m. rugsėjo 30 d. Europos Bendrijų Teisingumo Teismo sprendimą Köbler (C-224/01), darbuotojo migranto prašymas išmokėti specialų priedą už darbo stažą buvo atmestas, taikymas reiškia darbuotojų migrantų netiesioginę diskriminaciją EB 39 straipsnio ir Reglamento (EEB) Nr. 1612/68 (1) 7 straipsnio 1 dalies prasme arba šiomis nuostatomis užtikrinamo laisvo darbuotojų judėjimo apribojimą?
            
         
               2.
            
            
               Jei į pirmąjį klausimą būtų atsakyta teigiamai, ar pagal EB 39 straipsnį ir Reglamento (EEB) Nr. 1612/68 7 straipsnio 1 dalį tokiu atveju, kaip antai nagrinėjamas pagrindinėje byloje, draudžiama taikyti tokią senaties nuostatą darbuotojų migrantų prašymams išmokėti specialų priedą už darbo stažą, kurie prieš paskelbiant 2003 m. rugsėjo 30 d. Europos Bendrijų Teisingumo Teismo sprendimą Köbler (C-224/01) buvo atmesti pagal vidaus teisės aktus, prieštaraujančius Bendrijos teisei?
            
         
               3.
            
            
               Ar tokiais atvejais, kaip antai nagrinėjamas pagrindinėje byloje, kiek tai susiję su ieškiniais, pareikštais siekiant, kad būtų pripažinta teisė į priedą už darbo stažą, kuri, remiantis aiškiai suformuluotais vidaus teisės aktais, anksčiau – pažeidžiant Bendrijos teisę – buvo atmesta, veiksmingumo principas draudžia taikyti nuostatą, numatančią trejų metų senatį ieškiniui pareikšti?
            
         
      (1)  OL L 257, p. 2; 2004 m. specialusis leidimas lietuvių k., 5 sk., 1 t., p. 15.